ঙো থান ভান

ঙো থান ভান (জন্ম: ২৬ ফেব্ৰুৱাৰী, ১৯৭৯), যাক ভেৰোনিকা ঙো বুলিও জনা যায়, এগৰাকী ভিয়েটনামীয় অভিনেত্ৰী, গায়িকা আৰু মডেল।

উদ্ধৃতিসমূহ

মই নৰৱেত ডাঙৰ-দীঘল হৈছিলোঁ আৰু তাতেই ইংৰাজী শিকিছিলোঁ। মই বৰ কৃতজ্ঞ কাৰণ সেই অভিজ্ঞতাই মোক আজিৰ এই পৰিচয় দিছে। ই মোক অধিক স্বাৱলম্বী কৰি তুলিছে।
"ইঞ্চাইডাৰ"ত 'দ্য অ'ল্ড গাৰ্ড' খ্যাত ভেৰোনিকা ঙোৰ সৈতে সাক্ষাৎকাৰ (১৭ জুলাই ২০২০)
বৰ্তমান মই মোৰ চলচ্চিত্ৰৰ কামত ইমানেই ব্যস্ত যে সংগীত কেৰিয়াৰ আগুৱাই নিবলৈ মোৰ হাতত সময় নাই। তাৰোপৰি, ভিয়েটনামৰ সংগীত উদ্যোগটো নতুন শিল্পীৰে ভৰি পৰিছে আৰু দৰ্শকসকলো তেওঁলোকৰ সংগীত শৈলীক লৈ বিভ্ৰান্ত হৈছে। বহু গায়কে সামান্য সফলতা লাভ কৰিয়েই নিজকে তাৰকা বুলি ভাবিবলৈ লয়, যিয়ে মোক বৰ্তমানৰ সংগীত ব্যৱসায়টোৰ প্ৰতি বিৰক্ত কৰি তুলিছে। মই সংগীতলৈ পুনৰ উভতি আহিমনে নাই সেই লৈ মই নিশ্চিত নহওঁ।
"ষ্টাৰছবাজ"ত ঙো থান ভানৰ সৈতে সাক্ষাৎকাৰ (২৬ এপ্ৰিল ২০০৯)
মোৰ বাবে, হাই ফুঅং কেৱল এখন বাণিজ্যিক চিনেমা নহয়, বৰঞ্চ ই শিশু অপহৰণৰ দৰে বৰ্তমানৰ সামাজিক বাস্তৱতাকে প্ৰতিফলিত কৰে। সন্তান এটিক বিচাৰি উলিওৱাৰ প্ৰক্ৰিয়াটোৰ জৰিয়তে ছবিখনে আধ্যাত্মিক মাতৃত্ব আৰু নিজৰ সন্তানক ৰক্ষা কৰিবলৈ যিকোনো বিপদৰ মুখামুখি হ’বলৈ বা আনকি প্ৰাণ ত্যাগ কৰিবলৈ সাজু থকা এগৰাকী মাতৃৰ সাহসক চিত্ৰিত কৰিছে। এয়া এটা অতি মানৱতাবাদী বাৰ্তা যিটো মই মোৰ অন্তিমখন একচন চিনেমাৰ জৰিয়তে উছৰ্গা কৰিব বিচাৰিছোঁ।
"ফিল্মছ ফ্ৰম দ্য চাউথ"-ত ভেৰোনিকা ঙোৰ সৈতে সাক্ষাৎকাৰ (৪ ডিচেম্বৰ ২০২০)
সমগ্ৰ বিশ্বতে আৰু বিশেষকৈ ভিয়েটনামৰ ডাঙৰ পৰ্দাত অধিকসংখ্যক অভিনেত্ৰীৰ আগমণ ঘটিছে আৰু দৰ্শকেও অধিক নাৰী প্ৰধান চৰিত্ৰ দেখিবলৈ পাইছে। বৰঞ্চ, এনেধৰণৰ ছবিয়ে ছোৱালীসকলক স্বাৱলম্বী, শক্তিশালী আৰু সফল হ’বলৈ উৎসাহিত আৰু অনুপ্ৰাণিত কৰে। সেই ইতিবাচক চক্ৰটোৱে লাহে লাহে আমি বাস কৰা সমাজখন সলনি কৰি দিয়ে।
"ফিল্মছ ফ্ৰম দ্য চাউথ"ত ভেৰোনিকা ঙোৰ সৈতে সাক্ষাৎকাৰ (৪ ডিচেম্বৰ ২০২০)
পাশ্চাত্যৰ মানুহৰ বাবে ক’লা চুলি আৰু মুগা চকু থকা সকলোৱেই চীনা। মই এইটো একেবাৰেই পছন্দ নকৰোঁ। মই মোৰ দেশ, সংস্কৃতি আৰু মানুহক লৈ গৌৰৱ কৰোঁ। মই এজনী ভিয়েটনামীয়। মই হলিউডত অভিনয় কৰা প্ৰতিটো চৰিত্ৰৰ জৰিয়তে মোৰ দেশৰ গৌৰৱ প্ৰদৰ্শন কৰিব বিচাৰো। মই ভাবো যিকোনো অভিনেতা বা অভিনেত্ৰীৰ নিজস্ব সপোন আৰু উদ্দেশ্য থাকে।
"ফিল্মছ ফ্ৰম দ্য চাউথ"ত ভেৰোনিকা ঙোৰ সৈতে সাক্ষাৎকাৰ (৪ ডিচেম্বৰ ২০২০)
মই এজন চলচ্চিত্ৰ নিৰ্মাতা হিচাপে কেৱল মোৰ চিনেমাখন জিলিকাই তুলিব বিচাৰো যাতে দৰ্শকে পোনপ্ৰথমে ইয়াক স্বীকৃতি দিয়ে। ইয়াৰ উপৰিও মই ভিয়েটনামৰ দৰ্শকক ভিয়েটনামীয় চিনেমাৰ সমৰ্থন কৰিবলৈ আহ্বান জনাওঁ কাৰণ চিনেমা এখনৰ অস্তিত্ব তেওঁলোকৰ ওপৰতেই নিৰ্ভৰ কৰে। যদি দৰ্শকে ইয়াক ভাল নাপায়, তেন্তে চিনেমাখনে বজাৰত জিলিকি উঠাৰ সুযোগ নাপাব। যদি আমাৰ চিনেমাবোৰে সমৰ্থন নাপায়, তেন্তে প্ৰযোজকসকলে ভৱিষ্যতে চিনেমা নিৰ্মাণ কৰাটো কঠিন হৈ পৰিব। গতিকে মই বিচাৰো যে ভিয়েটনামীয় মনোভাৱেৰে দৰ্শকে দেশীয় চিনেমাৰ সমৰ্থন কৰক।
"থান নিয়েন"ত ঙো থান ভানৰ সাক্ষাৎকাৰ (১০ মাৰ্চ ২০১৯)
মই ভাবো আটাইতকৈ ডাঙৰ অভাৱটো হ’ল ভাষাৰ। মই নিজে অভিনয়ৰ বাবে বিদেশলৈ গৈছিলোঁ, গতিকে মই ভাবো ভাষা নজনাতো এটা ডাঙৰ বাধা কাৰণ মই তেওঁলোকৰ সৈতে যোগাযোগ কৰিব নোৱাৰোঁ। ভাষা নোহোৱাকৈ মই অভিনয় প্ৰক্ৰিয়াটোৰ বিষয়ে আলোচনা কৰিব নোৱাৰোঁ। মই কেতিয়াবা কেৱল চিত্ৰনাট্য অনুসৰিয়েই অভিনয় নকৰোঁ, নতুন ধাৰণাৰো সৃষ্টি কৰোঁ। যদি মই ভাষাটোৱেই নাজানো, তেন্তে মই মোৰ বন্ধুসকলৰ তুলনাত নিজকে হীন অনুভৱ কৰিম।
"থান নিয়েন"ত ঙো থান ভানৰ সাক্ষাৎকাৰ (১০ মাৰ্চ ২০১৯)
যেতিয়া মই এটা নিৰ্দিষ্ট বয়সত উপনীত হম, তেতিয়া মই কোনো এজন পুৰুষক কোনো এটা নিৰ্দিষ্ট মানদণ্ডৰে জুখি নাচাওঁ। বৰ্তমান আটাইতকৈ গুৰুত্বপূৰ্ণ কথাটো হ’ল মোক বুজি পোৱা এজন ব্যক্তিক বিচাৰি পোৱা।
"থান নিয়েন"ত ঙো থান ভানৰ সাক্ষাৎকাৰ (১০ মাৰ্চ ২০১৯)

বাহ্যিক সংযোগ

শ্ৰেণী:অভিনেত্ৰী